I sitt kunstnerskap utforsker Blix ofte forholdet mellom menneske, teknologi og natur. Hun blander tradisjonelle metoder med utradisjonelle materialer, som cyanobakterier og mikroalger i malerier, og har blant annet vært med på utstillingen Unge inviterte 2021, på Galleri LNM i Oslo. Her viste hun en serie verk, Endon Syn Biosis (2020), der hun bruker cyanobakterier på agar som en levende del av kunstverket, for å utforske biologiske prosesser i en kunstkontekst.